CELEX: 62013TN0098
Language: mt
Date: 2013-02-20 00:00:00
Title: Kawża T-98/13: Rikors ippreżentat fl- 20 ta’ Frar 2013 — CMT vs UASI — Camomilla (Camomilla)

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/19
            
         Rikors ippreżentat fl-20 ta’ Frar 2013 — CMT vs UASI — Camomilla (Camomilla)
   (Kawża T-98/13)
   2013/C 141/35
   Lingwa tal-kawża: it-Taljan
   
      Partijiet
   
   
      Rikorrenti: CMT Compagnia manifatture tessili Srl (CMT Srl) (Napoli, l-Italja) (rappreżentanti: G. Floridia u R. Floridia, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Camomilla SpA (Buccinasco, l-Italja)
   
      Talbiet
   
   
               —
            
            
               tannulla d-Deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-29 ta’ Novembru 2012 fil-proċedura R 1615/2011-1, fil-waqt li jiġu kkonstatati r-rekwiżiti tar-raġuni assoluta ta’ invalidità skont l-Artikolu 52(1)(b) tar-Regolament Nru 207/2009, ibbażata fuq il-mala fide tal-proprjetarju tat-trade mark Komunitarja meta ppreżenta d-dokument kif ukoll ir-raġunijiet ta’ invalidità skont l-Artikolu 53(1)(a) flimkien mal-Artikolu 8.1.(b) u 8.5 tar-Regolament dwar it-trade mark Komunitarja
            
         
               —
            
            
               sussidjarjament, u fil-każ biss fejn il-Qorti Ġenerali jkollha tikkunsidra bħala inammissibbli d-dokumenti ppreżentati flimkien fl-appell quddiem il-Bord tal-Appell u jkollha tikkunsidra dawn id-dokumenti importanti sabiex tilqa’ l-appell, tannulla d-deċiżjoni appellata minħabba n-nuqqas ta’ osservanza tal-prinċipju ta’ kontradittorju u minħabba fil-ksur tad-dritt għal difiża u tirrinvija l-kawża sabiex tiġi deċiża fuq il-mertu quddiem id-Diviżjoni għall-Kanċellazzjoni;
            
         
               —
            
            
               fi kwalunkwe każ, titlob lill-UASI sabiex jieħu l-miżuri neċessarji sabiex jikkonforma mas-sentenza tal-Qorti Ġenerali;
            
         
               —
            
            
               tikkundanna lill-UASI għall-ispejjeż għal dan il-proċediment u lill-proprjetarju għall-proċedimenti quddiem id-Diviżjoni għall-Kanċellazzjoni u l-Bord tal-Appell.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark figurattiva li fiha element verbali “Camomilla” għal prodotti fil-klassijiet 16, 18 u 24 — trade mark Komunitarja Nru 269 241
   
      Proprjetarju tat-trade mark Komunitarja: Camomilla SpA
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti
   
      Motivazzjoni tat-talba għal invalidità: trade mark figurattiva nazzjonali li fiha element verbali “CAMOMILLA” għal prodotti fil-klassi 25
   
      Deċiżjoni tad-Diviżjoni tal-Kanċellazzjoni: talba miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 52(1)(b) u tal-Artikolu 53(1)(a) flimkien mal-Artikolu 8(1)(b) tar-Regolament Nru 207/2009